《古渔父词二首》
宋代·舒岳祥

烟雨一叶小，江湖大厦宽。
全家足风月，高枕恣波澜。
白雪披蓑立，青山揭笠看。
莫将文叔事，溷我钓鱼竿。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。